Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1032

c) A járóbeteg-ellátás fejlesztése – Minden megyében, nagyobb ellátási területen szükséges egy olyan ellátó egység (drogambulancia), amely döntõen vagy túlnyomórészt a súlyos függõségi problémákkal küzdõ, magas kockázatú szerfogyasztási mintázatot mutató betegeket látja el (pl. intravénás szerfogyasztók, súlyos pszichoszociális problémákkal küzdõ disszociális életvezetésû legális vagy illegális fogyasztók, HCV-fertõzöttek). Ezzel párhuzamosan szükséges, hogy a szolgáltatók nagyobb része a tágabb értelemben vett addiktológiai betegpopulációra koncentráljon, a közösségi kapcsolattartást, korai kezelésbevételt, indikált prevenciót végezze. A fejlesztések során szükséges figyelemmel lenni a pszichiátriai és addiktológiai gondozók szerepére a szerfogyasztók ellátásában (lásd a komorbiditás szakaszt). Az ehhez szükséges akkreditált képzések, szakmai fejlesztések megvalósítása az ellátás minõségét és a szerfogyasztók kezeléshez jutási esélyeit növelheti. – Minden megyében addiktológiai centrumok kialakítása és mûködési feltételeinek megteremtése szükséges. A fejlesztés lehetséges stratégiai iránya rövid távon az együttmûködések kialakítása a meglévõ addiktológiai, pszichiátriai, mentálhigiénés ellátókkal, szociális ellátókkal, hosszabb távon – a megfelelõ feltételek biztosításával– pedig olyan addiktológiai centrumok kialakítása,amelyek több kistérséget, illetve budapesti kerületet látnak el a helyi sajátosságoknak megfelelõen, de minden kistérségben aktívan megjelenve, így biztosítva a betegek hozzáférését. Tevékenységükben az alkohol- és gyógyszerfüggõk ellátása mellett megjelenik az illegális szerek fogyasztóinak ellátása is. Az addiktológiai centrumok szoros kapcsolatokat építenek ki a szociális szolgáltatókkal, például a közösségi szenvedélybeteg-ellátással és az alacsonyküszöbû szociális ellátásokkal, továbbá aktívan keresik a korai kezelésbevétel, indikált prevenciós tevékenységek megvalósításának lehetõségét is, együttmûködve a helyi közösségek legfontosabb szereplõivel(iskolák, munkahelyek). Ez a kapcsolatépítésa többlettevékenység megfelelõ finanszírozásával biztosítható. – Fontos cél az addiktológia területén tapasztalható szakemberhiány megszüntetése, a szakembergárda utánpótlása. Ehhez az akkreditált képzések mellett megfelelõ ösztönzõrendszer kialakítása is szükséges.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes